APROBACIÓN DAS BASES PARA OS CAMPAMENTOS DE VERÁN DA LANZADA 2015.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/02/2015)

A Xunta de Goberno desta Deputación, na súa sesión ordinaria do 20 de febreiro de 2015, adoptou, entre outros, o acordo de aprobar as seguintes bases para os campamentos da Lanzada 2015: A Deputación de Pontevedra organiza durante o ano 2015 campamentos de verán no Centro de Vacacións da Lanzada para os menores dos distintos concellos da provincia de Pontevedra. A cobertura das prazas dispoñibles establecerase conforme ás seguintes bases reguladoras: A institución provincial, co obxecto de promover e fomentar o desenvolvemento persoal e social dos rapaces e favorecer a comunicación e o dinamismo multicultural entre eles, oferta para o ano 2015 os campamentos de verán no Centro de Vacacións da Lanzada; un proxecto lúdico e educativo que inclúe a programación e o desenvolvemento de actividades relacionadas coa natureza, deportes, actividades ó aire libre, xogos, xogos de sala, artísticas e calquera outra que contribuía a ese obxectivo. Os campamentos distribuiranse en 11 quendas que terán lugar nas seguintes datas: • Primeira quenda: do 21 ó 27 de xuño • Segunda quenda: do 28 de xuño ó 4 de xullo • Terceira quenda: do 5 ó 11 de xullo • Cuarta quenda: do 12 ó 18 de xullo • Quinta quenda: do 19 ó 25 de xullo • Sexta quenda: do 26 de xullo ó 1 de agosto • Sétima quenda: do 2 ó 8 de agosto • Oitava quenda: do 9 ó 15 de agosto • Novena quenda: do 16 ó 22 de agosto • Décima quenda: do 23 ó 29 de agosto • Undécima quenda: do 30 de agosto ó 5 de setembro A realización da derradeira quenda queda condicionada á data de comezo das clases do próximo curso escolar. Nas instalacións do Centro de Vacacións da Lanzada, propiedade da Deputación, situado en: Estrada de San Vicente do Mar, A Lanzada, s/n, O Grove Coordenadas GPS: Latitude 42º 27´ 29´´ norte Lonxitude 8º 53´ 3´´ oeste Serán as propostas pola empresa adxudicataria do procedemento aberto convocado para contratar o servizo de asistencia técnico educativa do Campamento da Lanzada 2015, con cargo á aplicación orzamentaria 15/232.3370.227.20. Entre outras, estas actividades serán: - Xogos e deportes - Actividades na praia - Actividades ó aire libre, de natureza e sobre o medio natural - Actividades artísticas - Actividades nocturnas - Teatro e contacontos - Baile, actividades culturais Rapaces que teñan o seu domicilio habitual en calquera dos concellos da provincia de Pontevedra (feito que se acreditará mediante un certificado ou volante de empadroamento), nacidos entre os anos 2002 e 2007, ambos os dous incluídos. No caso de que o solicitante precise apoio específico derivado dalgún tipo de diversidade funcional deberá facelo constar na folla de inscrición, especificando do xeito o máis preciso posible as súas necesidades especiais. Neste caso recoméndaselles ás familias que se poñan en contacto coa Deputación para a valoración das necesidades de apoio en relación ós medios específicos dispostos para este fin e dirimir as súas suficiencias para unha adecuada estancia de todos os rapaces no campamento. Os interesados deberán presentar un impreso cuberto que constará de dúas follas: 1. Folla de solicitude, na que se indicarán os datos da unidade familiar, é dicir, do pai, nai ou titor, co DNI, teléfono, teléfono móbil, correo electrónico, enderezo e concello ó que pertencen. A continuación indicaranse os datos do neno ou nenos (no caso de irmáns) que queiran ir xuntos ó campamento, por orde de prioridade, da 1ª a 11ª quenda. Se os irmáns queren ir en quendas separadas deberase cubrir unha solicitude por neno. Neste caso hai que ter en conta que os irmáns entrarían por separado no sorteo, pero non se pode asegurar que, de conseguiren praza, saian en quendas separadas. Estas solicitudes serán asinadas polos pais ou titores ó final do documento no espazo correspondente.2. Folla de inscrición, na que se deben cubrir os datos do neno, xunto cos seus datos médicos (alerxias, enfermidades e outras, especificando as enfermidades infectocontaxiosas que os responsables do campamento deberán ter en conta á hora de tratar os menores. Deberase presentar unha folla por neno. É importante non omitir ningún dato, xa que afectan á organización das quendas de campamentos en canto a adquisición de alimentos para os alérxicos, informar dos tratamentos ós monitores, etc. Os impresos estarán a disposición dos interesados na Oficina de Información ó Cidadán da Deputación e na web www.depo.es.Xunto co impreso debidamente cuberto deberase presentar a seguinte documentación: - Fotocopia do DNI do pai/nai ou titor - Fotocopia do DNI do menor ou, no caso de que non o teña, do libro de familia - Fotocopia da tarxeta sanitaria ou do seguro médico privado do menor - Certificado ou volante de empadroamento - Fotocopia do libro de vacinas do menor As solicitudes e a documentación requirida poden presentarse no Rexistro xeral do organismo provincial: - Sede de Pontevedra: avda. Montero Ríos, s/n (de luns a sábado) - Sede de Vigo: rúa Oporto, 3 (de luns a venres) Tamén nos rexistros da Administración xeral do Estado, da Comunidade Autónoma, así como a través dos demais xeitos establecidos no artigo 38.4 da Lei 30/1992, de 26 de novembro, de réxime xurídico das administración públicas e do procedemento administrativo común. O prazo de presentación de solicitudes comezará o día seguinte ó da publicación destas bases no Boletín Oficial da Provincia de Pontevedra (BOPPO) e rematará o 1 de abril do 2015. A través dunha resolución do presidente da Deputación aprobarase a relación de admitidos ó sorteo, ademais dos non admitidos e as causas da súa exclusión, que se publicará na páxina web www.depo.es. O prezo será de 83,60 euros por neno. Neste prezo non se inclúe a excursión obrigatoria para os nenos á Illa de Ons, que se aboará o día da presentación do campamento (no primeiro día da correspondente quenda) e cun importe que está previsto que non supere os 15 euros. O prazo para efectuar o pagamento establecerase na páxina web www.depo.es. O número de prazas ofertadas é de 200 por quenda, 2.200 en total. No suposto de non se realizar a última quenda por motivos do calendario escolar quedaría en 2.000 prazas. As prazas adxudicaranse mediante sorteo, no que se terá en conta o seguinte: 1. Reservaranse 30 prazas para os nenos do Centro Príncipe Felipe, repartidas nas once quendas de campamentos. As prazas non cubertas entrarán no sorteo.2. Daráselles prioridade a aqueles participantes que non asistisen ó campamento na campaña de verán do ano pasado (2014). 3. Asígnanse por quenda 100 prazas para nenos e outras 100 para nenas. De non existir cota suficiente para cubrilas farase a través de múltiplos de cinco, por exemplo: 90/110, 95/105.4. Cando un menor que non fose o ano pasado obteña praza e teña irmáns estes tamén obterán praza na mesma quenda aínda que xa fosen o ano pasado, co obxectivo de favorecer a conciliación familiar.5. Cota por concellos: as prazas asignadas a cada concello serán proporcionais á súa poboación, segundo datos obtidos do Instituto Nacional de Estatística (INE), censo do ano 2014, e de acordo co seguinte reparto: Para garantir o cumprimento destas cotas, no suposto de que os nenos que non asistiron o ano anterior non cubrisen a cota dun concello, terán preferencia os do mesmo municipio que asistisen, aínda que existan nenos doutro que non o fixesen. Se aínda así houbese prazas vacantes sortearanse entre os nenos doutros concellos. A data e o resultado do sorteo publicaranse na páxina web da Deputación, www.depo.es, e notificaráselles ós participantes seleccionados por mensaxe de móbil ou correo eléctrónico. A praza adxudicada será intransferible. - As vacantes que se produzan por renuncia da praza ofreceránselles ós solicitantes que figuren nas relacións de agarda, tendo en conta que a baixa dun neno se cubrirá con outro neno e a baixa dunha nena se cubrirá con outra nena - Teranse en conta os irmáns para a mesma quenda, sempre e cando haxa vacantes suficientes; do contrario, chamaríase ó seguinte da lista - Nesta relación de agarda non se terá en conta a cota correspondente a cada concello - As renuncias non se incluirán nesta lista - Contactarase cos suplentes por teléfono ou mensaxe de móbil desde a Deputación - Unha vez aceptada a praza deberase realizar o pagamento no prazo indicado na comunicación efectuada a través de mensaxe de móbil ou correo electrónico. No caso de non cumprir este requisito a praza ofertaráselle ó seguinte desta relación Con efectos informativos, o algoritmo do programa informático polo que se rexe o sorteo das prazas dos campamentos de verán no Centro de Vacacións da Lanzada publicarase na páxina web www.depo.es.Para ter dereito á devolución é necesario comunicar a renuncia á praza por escrito, mediante un modelo normalizado presentado no Rexistro xeral da Deputación, ou nalgún dos outros rexistros establecidos no artigo 38.4 da Lei 30/1992, de 26 de novembro, cando menos 20 días naturais antes do inicio da quenda (excepto por motivos médicos). - Enfermidade, accidente, ou outros, co correspondente xustificante médico - Admisión noutra actividade nas mesmas datas, achegando o xustificante de pagamento - Motivos familiares (enfermidade ou accidente grave dun familiar, falecemento ou outros) xustificando o motivo A incorporación ó campamento será por conta do interesado o día de inicio da quenda correspondente, entre as 10:00 e as 11:00 horas. O día da incorporación deberase presentar a tarxeta sanitaria orixinal, que quedará en poder do persoal da empresa adxudicataria ata a súa devolución ó remate da quenda (non se admitirán fotocopias). No suposto de que o participante teña que abandonar a actividade será responsabilidade dos pais ou titores legais trasladalo de regreso ó seu domicilio, así como os gastos ocasionados. A saída do campamento será por conta do interesado o día no que finalice a quenda correspondente ás 10:00 horas. Solicítase a máxima puntualidade para recoller os rapaces xa que as instalacións pecharán na hora sinalada. - Os nenos dormen en tendas de campaña de cinco prazas como mínimo cada unha - En canto ós cartos para o acampado, aconséllase que leven arredor de 5 euros (para un xeado, un refresco ou chamaren por teléfono) - Para comunicarse cos menores a empresa adxudicataria porá a disposición dos pais ou titores un número de teléfono, indicando o día e a hora en que poderán contactar con eles - Poden levar teléfonos móbiles pero gardaranos os monitores e daránllelos ós nenos os días e ás horas sinaladas para chamaren á casa - Tamén poden levar cámaras fotográficas, pero nin a Deputación nin a empresa adxudicataria se farán responsables no caso de que se extravíen - A empresa adxudicataria tomará imaxes e gravacións das presentacións e peches de cada quenda de campamentos, así como das actividades que realicen os nenos. Despois publicaranse na páxina web www.depo.es - Ante a detección dun posible contaxio (piollos, gastroenterite ou similar) os responsables sanitarios poderán adoptar os tratamentos básicos necesarios para evitar a súa propagación - Incorporarse ó campamento e regresar polos medios e nos prazos establecidos - Entregarlle a tarxeta sanitaria orixinal ó persoal da empresa adxudicataria - Non abandonar a actividade sen o permiso do seu responsable. En todo caso, o abandono antes da súa finalización requirirá a presenza dos pais ou titores e será responsabilidade destes o traslado ó seu domicilio, así como os gastos ocasionados - Efectuar as chamadas para contactar cos menores soamente nos días e horas sinaladas para ese efecto - Respectar as normas establecidas polos equipos de animación - Catro camisetas deportivas - Dous pantalóns de deporte - Dous pares de zapatillas deportivas - Unhas fanequeiras - Catro pares de calcetíns de deporte - Un chándal - Unha prenda de abrigo - Unha viseira - Un chuvasqueiro - Dous pixamas - Catro mudas interiores - Dous traxes de baño - Unha toalla de praia - Útiles de aseo persoal (toalla, xabón, pasta e cepillo de dentes, peite…) - Unha bolsa de merenda térmica (para as excursións) - Unha bolsa para a roupa sucia, de tea, que levará o número que se lle dea a cada rapaz coa concesión da praza; o mesmo número co que marcará o resto da roupa - Un saco de durmir - Unha lanterna - Unha cantimplora - Crema solar Todas as cuestións que se poidan derivar da interpretación destas bases serán resoltas polo coordinador xeral do Centro Príncipe Felipe. Pontevedra, 20 de febreiro de 2015.—O presidente, Rafael Louzán Abal.—O secretario, Carlos Cuadrado Romay.